stanford-oval/wikipedia huggingface dataset:
โรงเรียนแบดมินตันบ้านทองหยอด
ประวัติ

โรงเรียนแบดมินตันบ้านทองหยอด เริ่มก่อตั้งเมื่อปี พ.ศ. 2534 โดยครอบครัวของ กมลา ทองกร โดยมีวัตถุประสงค์เพื่อให้ลูกๆ และเพื่อนๆของลูก มาเล่นแบดมินตัน โดยที่ในขณะนั้น ลูกๆของเธอยังไม่มีสังกัด จึงไม่สามารถลงแข่งขันได้ และด้วยความรักในกีฬาแบดมินตัน จึงได้ก่อตั้งเป็นชมรมขึ้นเอง โดยใช้ชื่อว่า “ชมรมแบดมินตันบ้านทองหยอด” และได้ขึ้นทะเบียนเป็นสมาชิกสามัญของสมาคมแบดมินตันแห่งประเทศไทย ในพระบรมราชูปถัมภ์ ส่วนสาเหตุที่ใช้ชื่อนี้ เนื่องจากเป็นธุรกิจของกมลาเอง เพื่อนๆของเธอจึงแนะนำให้ใช้ชื่อนี้ เพราะแสดงถึงความเป็นคนไทยด้วย
โดยในระยะแรก ทางชมรมฯได้ใช้สนามที่สร้างขึ้นเองภายในบริเวณบ้านของกมลา จำนวน 1 สนาม และมีนักกีฬาเพียง 4 คนเท่านั้น โดยมี อ.พรโรจน์ บัณฑิตพิสุทธิ์ เป็นผู้ฝึกสอน จนกระทั่งนักกีฬาเริ่มมีผลงานที่สามารถเข้าถึงรอบก่อนรองชนะเลิศ ในปีถัดมา อ.พรโรจน์ มีความจำเป็นต้องย้ายราชการครู ไปสอนที่จังหวัดกระบี่ จึงได้แนะนำทางชมรมฯให้หาโค้ชมืออาชีพ ที่สามารถทำงานได้เต็มเวลา ทางชมรมฯจึงได้ติดต่อสมาคมแบดมินตันแห่งประเทศไทย ซึ่งในขณะนั้น สง่า เมฆนาวิน ดำรงตำแหน่งเป็นเลขาธิการสมาคมฯ ได้ติดต่อกับสมาคมแบดมินตันแห่งสาธารณรัฐประชาชนจีน เพื่อขอโค้ชชาวจีนมาฝึกสอนที่ประเทศไทย ขณะนั้น Mr. Hol Zea Chang หัวหน้าผู้ฝึกสอนของสมาคมแบดมินตันแห่งสาธารณรัฐประชาชนจีน ได้ส่งประวัติของ Mr. Xie Zhihua (เซี่ย จื่อ หัว) มาให้พิจารณา แล้วจึงตกลงทำสัญญาว่าจ้าง เซี่ย จื่อ หัว มาเป็นโค้ชให้กับทางชมรมฯ
ต่อมา เริ่มมีนักกีฬามาเรียนเพิ่มขึ้นเรื่อยๆ ทางชมรมฯจึงย้ายไปเช่าสนามแบดมินตันเพชรเกษม 59 และเปิดสอนได้ประมาณ 3 เดือน ก็ทำการย้ายไปเปิดสอนที่สนามแบดมินตันหรรษา และในปี พ.ศ. 2540 ชมรมฯได้ทำการว่าจ้างโค้ชจีนเพิ่มอีก คือ Mr. Liu Ying Gang ผู้ช่วยผู้ฝึกสอนจากสมาคมแบดมินตันแห่งสาธารณรัฐประชาชนจีน และต่อมาก็ได้ว่าจ้าง Mrs. Liu Zheng Hui ผู้ฝึกสอนระดับเยาวชนชาวจีน มาสอนที่ชมรมฯ และอบรมผู้ช่วยผู้ฝึกสอนชาวไทยของทางชมรมฯด้วย ชมรมฯได้เช่าสนามที่หมู่บ้านหรรษาอยู่ประมาณ 7 ปี ทางชมรมฯจึงได้ย้ายมาสอนที่โรงเรียนอัสสัมชัญธนบุรี และสอนได้อีกประมาณ 4 ปี จำนวนสนามเริ่มไม่พอกับจำนวนนักกีฬา กมลาจึงมีความคิดที่จะสร้างสนามแบดมินตันและเปิดสอนเป็นโรงเรียนแบดมินตันโดยเฉพาะ เพื่อใช้สอนทักษะการเล่นแบดมินตันขั้นพื้นฐานสำหรับเยาวชน และประชาชนทั่วไป ในการออกกำลังกายอย่างถูกวิธี และเน้นนักกีฬาแบดมินตันที่เล่นเพื่อความเป็นเลิศเข้าสู่ระดับชาติ และต่อมาได้ขออนุญาตจากกระทรวงศึกษาธิการ เปิดเป็นโรงเรียนโดยใช้ชื่อว่า “โรงเรียนแบดมินตันบ้านทองหยอด” ในปี พ.ศ. 2546 และเริ่มเปิดใช้เป็นครั้งแรก โดยการใช้ในการจัดการแข่งขันแบดมินตันดาวรุ่งโยเน็กซ์ 2003 [ต้องการอ้างอิง]
สิ่งอำนวยความสะดวก

โรงเรียนแบดมินตันบ้านทองหยอด จะประกอบไปด้วยสนามแบดมินตันขนาดมาตรฐาน 18 สนาม ซึ่งแบ่งเป็น 2 โรงยิม แบ่งเป็นโรงยิมละ 9 สนาม โรงยิมแรก จะเป็นโรงยิมสีเขียว ซึ่งพื้นสนามเป็นยางคุณภาพมาตรฐานจากประเทศเยอรมัน มีคุณสมบัติยืดหยุ่นสูง สามารถรองรับแรงกระแทกได้ดี และป้องกันการบาดเจ็บหัวเข่า ข้อ และกระดูกต่างๆของนักกีฬาได้ในระยะยาว โรงยิมสีเขียวนี้ จะอนุญาตให้ใช้ได้สำหรับนักกีฬาของโรงเรียนเท่านั้น ส่วนโรงยิมที่ 2 จะเป็นโรงยิมสีฟ้า เป็นพื้นยางคุณภาพจากภายในประเทศ มีคุณสมบัติที่แข็ง ผิวหยาบ และทนทานต่อรองเท้ากีฬาหลายประเภท ใช้สำหรับให้นักกีฬาที่อายุน้อย และประชาชนทั่วไป
นอกจากนี้ โรงเรียนแบดมินตันบ้านทองหยอด ยังประกอบไปด้วยหอพักสำหรับนักกีฬาที่มีภูมิลำเนาอยู่ต่างจังหวัด หรือไกลจากโรงเรียน และสำหรับผู้ฝึกสอนทั้งชาวไทยและชาวต่างประเทศ มีห้องฟิตเนส และอุปกรณ์ที่ได้มาตรฐาน มีโรงอาหาร มีร้านจำหน่ายอุปกรณ์กีฬาแบดมินตันทุกชนิด มีร้านค้า และมีที่จอดรถมากกว่า 100 คัน อีกทั้งยังมีกล้องวงจรปิดกว่า 30 จุด และเจ้าหน้าที่รักษาความปลอดภัย ตลอดทั้ง 24 ชั่วโมง[ต้องการอ้างอิง]
นักแบดมินตันที่เคยเข้ารับการฝึก

รัชนก อินทนนท์ แชมป์โลกคนแรกของประเทศไทย ประเภทหญิงเดี่ยว และอดีตมือวางอันดับ 1 ของโลก
ณริฎษาพัชร แลม นักแบดมินตันสัญชาติ ไทย-ฮ่องกง
พิสิษฐ์ พูดฉลาด
กาโลรินา มาริน (Carolina Marín) แชมป์โลกชาวสเปน ประเภทหญิงเดี่ยว
กุลวุฒิ วิทิตศานต์ แชมป์โลกคนแรกของประเทศไทย ประเภทชายเดี่ยว และเป็นนักกีฬาแบดมินตันคนแรกของทีมชาติไทย ที่สามารถคว้าเหรียญเงินจากโอลิมปิก
แหล่งข้อมูลอื่น

เว็บไซต์ทางการ
โรงเรียนแบดมินตันบ้านทองหยอด ที่เฟซบุ๊ก
“เมย์ รัชนก” เอาชนะมาริน 2 เกมรวด ป้องกันแชมป์มาเลมาสเตอร์สได้สำเร็จ เก็บถาวร 2020-10-01 ที่ เวย์แบ็กแมชชีน
โรงเรียนอิสลามศรีอยุธยามูลนิธิ

| โรงเรียนอิสลามศรีอยุธยามูลนิธิ   مدرسة سي أيوتيا الاسلامية الخيرية Islamsriayutthaya Foundation School> ที่ตั้ง |
| --- | --- |
หมู่ 2 ตำบลคลองตะเคียน อำเภอพระนครศรีอยุธยา จังหวัดพระนครศรีอยุธยา 13000
ข้อมูล
ชื่ออื่น: อ.ศ.อ. / I.S.A
ประเภท: โรงเรียนเอกชน
คำขวัญ: ปรัชญา ความรู้ดี มีคุณธรรม นำสังคม
หน่วยงานกำกับ: สำนักงานคณะกรรมการส่งเสริมการศึกษาเอกชน
รหัส: 1114100001
ผู้อำนวยการ: นายไฟซอล บุญรอด
ระดับปีที่จัดการศึกษา: อ.1 - ม.6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาอาหรับ  ภาษามลายู
สี:    สีเขียว สีขาว
เพลง: มาร์ชอิสลามศรีอยุธยา
เว็บไซต์: http://www.islamsriayutthaya.ac.th
โรงเรียนอิสลามศรีอยุธยามูลนิธิ (อังกฤษ: Islamsriayutthaya Foundation School)  จังหวัดพระนครศรีอยุธยา (หรือที่คนส่วนใหญ่เรียกว่า อ.ศ.อ. ) เป็นโรงเรียนที่สอนศาสนาอิสลามควบคู่กับสามัญ เปิดสอนมากกว่า 70 ปี มีนักเรียนจากทั่วทุกภาคของประเทศไทย ได้รับการยอมรับจากสังคมมุสลิม
สีประจำโรงเรียน เขียว - ขาว
ที่ตั้ง

โรงเรียนอิสลามศรีอยุธยามูลนิธิ ตั้งอยู่ที่ ม.2 ต.คลองตะเคียน อ.พระนครศรีอยุธยา จ.พระนครศรีอยุธยา 13000
ประวัติ

โรงเรียนอิสลามศรีอยุธยามูลนิธิ มีจุดเริ่มมาจากมัสยิดกุฎีช่อฟ้า ซึ่งเป็นศูนย์กลางชุมชนในคลองตะเคียนได้นำผู้รู้ทางศาสนามาถ่ายทอดวิชาการทางด้านศาสนาและภาษาอาหรับแก่เยาวชน แต่ด้วยปัญหาอันมาจากสงครามมหาเอเชียบูรพา จึงทำให้ต้องหยุดการเรียนการสอนช่วงหนึ่ง ต่อมาบรรดาผู้อาวุโสเห็นว่าการศึกษาหยุดลงไม่ได้ จึงให้กีหมุด บุญรอด ไปเชิญอาจารย์มูซา ฮานาฟีซึ่งจบการศึกษามามหาวิทยาลัยอัลอัซฮัร มาดำเนินการสอนศาสนา ภาษาอาหรับและภาษามาลายู ณ มัสยิดกุฎีช่อฟ้า โดยใช้ชื่อโรงเรียนว่า "รุกียุ้ลมะอาริฟ"
ในระหว่างสงครามโลกครั้งที่ 2 มีพี่น้องชาวมุสลิมจำนวนมาก อพยพมาที่คลองตะเคียน ตวนฮัจยีฮาซัน วงศ์การีมจึงดำหริให้มีการประชุม เและได้ทำการจัดตั้งสมาคมอิสลามศรีอยุธยาขึ้น เพื่อส่งเสริมการศึกษาของโรงเรียนรุกียุ้ลมะอาริฟ ให้เจริญก้าวหน้า โดยมีตวนฮัจยีฮาซัน วงศ์การีม เป็นนายกสมาคมท่านเแรก.
ต่อมา มีนักเรียนจำนวนมากขึ้น จึงสร้างอาคารเรียนหลังใหม่ขึ้น โดยได้รับที่ดินให้ยืมเพื่อใช้ในการศึกษา ซึ่งตั้งอยู่ด้านข้างสะพานยาว ริมฝั่งแม่น้ำเจ้าพระยา เป็นอาคารไม้ 2 ชั้น ทรงปั้นหยา กว้างใหญ่และสวยงาม และได้มีการริเริ่มสอนภาคศาสนา ควบคู่กับสามัญ จากการดำริของอาจารย์ประวิทย์ ศรีสง่าและได้รับอนุญาตให้ดำเนินการตั้งแต่วันที่ 3 สิงหาคม พ.ศ. 2494
จุดเริ่มต้นของสถาบันอิสลามศรีอยุธยา

อาจารย์มูซา ฮานาฟี จบการศึกษามาจากมหาวิทยาลัยอัลอัซฮัร เมื่อปีพ.ศ. 2472 ถึงแม้ว่าอาจารย์มูซา ฮานาฟี จะเป็นชาวนครนายก แต่ญาติของอาจารย์ก็มาตั้งรกรากอยู่ที่ตำบลคลองตะเคียนจากมติของผู้ใหญ่ในคลองตะเคียน นายหมุด บุญรอด และนาย สุไลมาน บุญรอด ได้รับมอบหมายให้ไปรับอาจารย์มูซา มาสอนที่คลองตะเคียน การมาของอาจารย์มูซา ฮานาฟีจึงเป็นจุดเริ่มต้นของสถาบันอิสลามศรีอยุธยา
อาจารย์มูซา ฮานาฟี ได้เรื่มต้นการบรรยายศาสนธรรมที่บ้านของกีหมุด บุญรอด เมื่ออยู่คลองตะเคียนได้1ปี อาจารย์มูซาได้แต่งงานกับฮัฟเซาะฮ์ บุตรี ฮัจญีซอและฮ์ นางทับทิม เลาะวิถี
อาจารย์มูซา ทำการสอนอย่างต่อเนื่อง เมื่อสงครามโลกครั้งที่2 เกิดขึ้นในปี พ.ศ. 2484 สงครามครั้งนี้ถูกเรียกว่า "สงครามมหาเอเชียบูรพา" โลกตกอยู่ในภาวะปั่นป่วน ความโหดร้ายของสงคราม
ความไม่ปลอดภัยในชีวิต ทำให้การสอนของอาจารย์ต้องหยุดลงชั่วคราว
บรรพบุรุษผู้บุกเบิกสู่การพัฒนาการศึกษา

สืบเนื่องจากสงครามมหาเอเชียบูรพา จึงทำให้มีผู้อพยพมาอยู่คลองตะเคียน หลายท่าน บุคคลที่สำคัญ คือ ฮัจญีซัน วงศ์การีม ฮัจญีประวิทย์ ศรีสง่า และฮัจญีมานิตย์ เกียรติธารัย
บุคคลทั้งสามมีความเห็นร่วมกับชาวคลองตะเคียนว่า การจัดการศึกษาที่ดีนั้นต้องจัดควบคู่กันไปทั้งทางโลกและทางธรรม
ปี พ.ศ. 2488 การศีกษาเริ่มเข้าสู่ระบบ มีการเปิดการสอนอย่างต่อเนื่อง โดยใช้ศาลาเลี้ยงของมัสญิดกุฎีช่อฟ้า เป็นสถานที่เรียน และเรียกสถานศึกษานี้ว่า "รุกียุล มะอาริฟ" เพื่อให้การเรียนการสอนดำเนินไปอย่างต่อเนื่องจึงมีการเก็บค่าเล่าเรียนคนละ1บาทต่อเดือน
ปี พ.ศ. 2488 อาจารย์มูซา ฮานาฟี ฮัจญีซัน วงศ์การีม ฮัจญีหมัดใบ สมบูรณ์ ฮัจญีมานิตย์ เกียรติธารัย ฮัจญีชม สมจิตรประเสริฐ ฮัจญีประวิทย์ ศรีสง่า ฮัจญียูซุฟ เซ็นเสถียร
และพี่น้องชาวคลองตะเคียนได้ร่วมมือกันสถาปนา "สถาบันอิสลามศีอยุธยา" เพื่อส่งเสริมการศึกษาของชุมชนให้มีความเจริญก้าวหน้าต่อไป โดยมีฮัจญีซัน วงศ์การีม เป็นนายกสมาคมอิสลามศรีอยุธยา คนแรก
สัญลักษณ์ประจำโรงเรียน

ตราสัญลักษณ์ประจำโรงเรียน พาน มีอัลกุรอ่านวางอยู่ทางด้านบน ด้านหลังเป็นพุ่มไม้ มีดาวอยู่เหนือกุรอ่าน ด้านล่างเขียนชื่อย่อโรงเรียน
ปรัชญา ความรู้ดี มีคุณธรรม นำสังคม
คติพจน์ รอบรู้ทางโลก และทางธรรม
คำขวัญ เชิดชูคุณธรรม เลิศล้ำวิชาการ สืบสานงานชุมชน
คำขวัญอนุบาล รู้บทบาท มีมารยาทสังคม นิยมประสบการณ์ จินตนาการกว้างไกล
สีประจำโรงเรียน เขียว ขาว
สีเขียว
สีขาว
อาคารที่สำคัญในโรงเรียน

อาคารซัยยิดะห์ ฟาติมะห์ ฟัครูห์ (บาราเซาะห์)
ชั้น 1 โรงอาหาร
ชั้น 2  มัสยิด สถานที่ละหมาด ห้องประชุม
อาคาร 55 ปี อิสลามศรีอยุธยา (อาคาร 5 )
ชั้น1 ห้องเรียน 2 ห้อง ห้องวิชาการ ห้องจริยธรรม ห้องประชุม(เล็ก) ห้องอักษรวิจิตร ห้องศิลปะ ห้องฝ่ายปกครอง ห้องพยาบาลชาย
ชั้น2 ห้องเรียน 10 ห้อง ห้องภาษาไทย ห้องพักครู
ชั้น3 ห้องปฏิบัติการเคมี ห้องปฏิบัติการชีวะ ห้อง sound lab ห้องคอมพิวเตอร์ 2 ห้อง ห้องวิทยาศาสตร์ ห้องพยาบาลหญิง
ชั้น4 ห้องเรียน 12 ห้อง
อาคารอัล-อันซอรี (อาคาร 4 )
ชั้น1 ห้องสมุด ห้องประชุม ห้องพักครู
ชั้น2 ห้องเรียน 3 ห้อง ห้องคอมพิวเตอร์
ชั้น3 ห้องเรียน 5 ห้อง
อาคารอนุบาล
ชั้น1 ห้องเรียน 3 ห้อง
ชั้น2 ห้องเรียน 3 ห้อง
อาคารธุระการ
ห้องธุระการ ห้องผู้อำนายการ
อาคารประถม (อาคาร 1 )
ชั้น1
ชั้น2
ชั้น3
อาคาร 75 ปี อิสลามศรีอยุธยา
โดม
โดม 1
โดม 2
ห้องฝ่ายปกครอง (ด้านหน้า)
สหกรณ์โรงเรียน
แหล่งข้อมูลอื่น

เว็บไซต์โรงเรียนอิสลามศรีอยุธยามูลนิธิ เก็บถาวร 2009-12-27 ที่ เวย์แบ็กแมชชีน
โรงเรียนอิสลามศรีอยุธยามูลนิธิ ที่เฟซบุ๊ก
ย้อนรอยอดีต อ.ศ.อ.
โรนัลด์ คอลแมน

| โรนัลด์ คอลแมน |
| --- | --- |

สารนิเทศภูมิหลัง
เกิด: 9 กุมภาพันธ์ ค.ศ. 1891(1891-02-09) โรนัลด์ ชาร์ล คอลแมน
เสียชีวิต: 19 พฤษภาคม ค.ศ. 1958(1958-05-19) (67 ปี) แซนตาบาร์บารา รัฐแคลิฟอร์เนีย สหรัฐอเมริกา
คู่สมรส: Thelma Raye (1920-1934)   Benita Hume (1938-1958)
อาชีพ: นักแสดง
ปีที่แสดง: 1914–1957
โรนัลด์ ชาร์ล คอลแมน (อังกฤษ: Ronald Charles Colman) (9 กุมภาพันธ์ ค.ศ. 1891 - 19 พฤษภาคม ค.ศ. 1958) เป็นนักแสดงชาวอังกฤษ เขาเคยได้รับการเสนอชื่อเข้าชิงรางวัลออสการ์ 4 ครั้งจาก Bulldog Drummond และ Condemned (ทั้ง 2 เรื่องในปี 1930), Random Harvest (1942); และ A Double Life (1947) ซึ่งทำให้เขาได้รับรางวัลนักแสดงนำชายยอดเยี่ยม ที่เขารับบทแอนโทนี จอห์น เขายังได้รับรางวัลลูกโลกทองคำสาขานักแสดงนำชายยอดเยี่ยมในปี 1947 จากบทในภาพยนตร์เรื่อง A Double Life เช่นกัน
คอลแมนยังมีดวงดาวบนฮอลลีวูดวอล์กออฟเฟม 4 ดวง ที่หนึ่งในสาขาภาพยนตร์อยู่ที่ 6801 ฮอลลีวูดบูเลวาร์ด และอีกที่หนึ่งสำหรับวงการโทรทัศน์อยู่ที่ 1625 ไวน์สตรีต
โรงเรียนโนนศิลาวิทยาคม

| โรงเรียนโนนศิลาวิทยาคม Nonsilawittayakhom School |
| --- | --- |

ที่ตั้ง
เลขที่ 99 ถนนมิตรภาพ ตำบลโนนศิลา อำเภอโนนศิลา จังหวัดขอนแก่น 40110
ข้อมูล
ชื่ออื่น: น.ศ.ค.  / N.S.K.
ประเภท: โรงเรียนรัฐบาล  โรงเรียนประจำอำเภอ  โรงเรียนมัธยมศึกษาขนาดกลาง
คำขวัญ: "มารยาทดี มีวิชา กีฬาเด่น"
สถาปนา: โรงเรียนรังสรรค์วิทยาคม 16 พฤษภาคม พ.ศ. 2522 (45 ปี)
เขตการศึกษา: สำนักงานเขตพื้นที่การศึกษามัธยมศึกษาขอนแก่น
หน่วยงานกำกับ: สำนักงานคณะกรรมการการศึกษาขั้นพื้นฐาน   กระทรวงศึกษาธิการ
ผู้อำนวยการ: นายสมนึก เรื่องลือ
คณาจารย์: 62 คน จาก 8 กลุ่มสาระวิชา   กลุ่มสาระภาษาไทย  กลุ่มสาระคณิตศาสตร์  กลุ่มสาระวิทยาศาสตร์  กลุ่มสาระการงานอาชีพและเทคโนโลยี  กลุ่มสาระสังคมศึกษา ศาสนา และวัฒนธรรม  กลุ่มสาระศิลปะ  กลุ่มสาระสุขศึกษา และพลศึกษา  กลุ่มสาระภาษาต่างประเทศ 
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ไทย  อังกฤษ  จีน
วิทยาเขต: แวงใหญ่
สี:    สีฟ้า-ม่วง
เพลง: มาร์ชโนนศิลาวิทยาคม
หนังสือพิมพ์: วารสารศิลาวิทย์ ฟ้า-ม่วง
ต้นไม้: ดอกตะแบก
เว็บไซต์: www.nonsila.ac.th
โรงเรียนโนนศิลาวิทยาคม (อังกฤษ: Nonsilawittayakhom School) เป็นโรงเรียนมัธยมศึกษาขนาดกลาง สังกัด สำนักงานเขตพื้นที่การศึกษามัธยมศึกษาขอนแก่น เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 3 ถนนมิตรภาพ (สระบุรี-หนองคาย) ตำบลโนนศิลา อำเภอโนนศิลา จังหวัดขอนแก่น
ประวัติ

โรงเรียนโนนศิลาวิทยาคม เปิดทำการสอนเมื่อวันที่ 16 พฤษภาคม 2522 ในชื่อ "โรงเรียนมัธยมศึกษาขนาดกลางประจำตำบลโนนศิลา" อำเภอบ้านไผ่ จังหวัดขอนแก่น สังกัดกรมสามัญศึกษา กระทรวงศึกษาธิการ โดยได้รับการเห็นชอบของสภาตำบลโนนศิลาในขณะนั้น ซึ่งได้เริ่มเปิดทำการเรียนการสอนโดยมี นายสุดใจ บางปา ครูโรงเรียนบ้านขอนสักตอประดู่ สังกัดองค์การบริหารส่วนจังหวัดขอนแก่น เป็นผู้รักษาการในตำแหน่งครูใหญ่
ต่อมากรมสามัญศึกษา ได้แต่งตั้งให้ นายสุวรรณ สุดสะอาด มาดำรงตำแหน่ง ครูใหญ่โดยใช้ชื่อ "โรงเรียนรังสรรค์วิทยาคม" จัดการเรียนการสอนในระดับมัธยมศึกษาตอนต้นและตอนปลาย สังกัดกรมสามัญศึกษา กระทรวงศึกษาธิการ
ปีพุทธศักราช 2539 กระทรวงมหาดไทย ประกาศจัดตั้งกิ่งอำเภอโนนศิลา โดยแยกออกมาจาก อำเภอบ้านไผ่ จึงทำให้ โรงเรียนรังสรรค์วิทยาคม มีฐานะเป็น โรงเรียนประจำกิ่งอำเภอโนนศิลา
ปีพุทธศักราช 2547 กระทรวงศึกษาธิการ มีการปฏิรูปโครงสร้างหน่วยงานภายในกระทรวงโรงเรียนจึงเปลี่ยนมา สังกัดสำนักงานเขตพื้นที่การศึกษาขอนแก่นเขต 3 และจากการประชาคมของคณะกรรมการสถานศึกษาโรงเรียนรังสรรค์วิทยาคม ผู้บริหารโรงเรียน คณะครูและผู้ปกครอง มีมติเห็นควรให้เปลี่ยนชื่อโรงเรียนให้สอดคล้องกับชื่ออำเภอด้วยเหตุผลคือ เพื่อความสะดวกในการค้นหาและเรียกขาน
จึงเสนอขอเปลี่ยนชื่อโรงเรียนเมื่อวันที่ 29 กันยายน 2550 จาก "โรงเรียนรังสรรค์วิทยาคม" เป็น "โรงเรียนโนนศิลาวิทยาคม" เพื่อสอดคล้องกับชื่ออำเภอซึ่งได้รับการประกาศให้ยกระดับจาก "กิ่งอำเภอ" ให้เป็น "อำเภอโนนศิลา" ในปีเดียวกัน
เกียรติประวัติ

ชนะเลิศเหรียญทอง การแข่งขันแปรรูปอาหารระดับ มัธยมศึกษาตอนต้น สำนักงานเขตพื้นที่การศึกษาขอนแก่น 1-5
รองชนะเลิศอันดับ 1 กีฬาวอลเลย์บอลชายหาด กีฬาแห่งชาติครั้งที่ 40 "ขอนแก่นเกมส์"
แหล่งข้อมูลอื่น

เว็บไซต์โรงเรียนโนนศิลาวิทยาคม
โรงเรียนโนนศิลาวิทยาคม ที่เฟซบุ๊ก
ข้อมูลพื้นฐานโรงเรียนโนนศิลาวิทยาคมในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนโนนศิลาวิทยาคม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
15°58′36″N 102°41′33″E﻿ / ﻿15.976667°N 102.692500°E﻿ / 15.976667; 102.692500
| ด ค กอำเภอโนนศิลา |
| --- | --- | --- |
| ตำบล |  โนนศิลา  หนองปลาหมอ  บ้านหัน  โนนแดง  เปือยใหญ่  |  |
| องค์กรปกครองส่วนท้องถิ่น |  ทต.โนนศิลา  อบต.หนองปลาหมอ  อบต.บ้านหัน  อบต.โนนแดง  อบต.เปือยใหญ่  |  |
| โรงเรียนมัธยมศึกษา |  โนนศิลาวิทยาคม  สันติพัฒนกิจวิทยา  เปือยใหญ่ชาติหนองบ่อ  หนองกุงห้วยเสียววิทยา  หนองไฮประชาสรรค์  วังยาวสามัคคี  เบญจคามสามัคคี  ไตรมิตรพัฒนศึกษา  |  |
โรงเรียนสวายวิทยาคาร

| โรงเรียนสวายวิทยาคาร Sawaiwittayakarn School> ที่ตั้ง |
| --- | --- |
หมู่ที่ 6 บ้านสวาย ตำบลสวาย อำเภอเมืองสุรินทร์ สุรินทร์  ประเทศไทย 32000
พิกัด: 13°44′34″N 100°29′55″E﻿ / ﻿13.742824°N 100.498579°E﻿ / 13.742824; 100.498579
ข้อมูล
ชื่ออื่น: ส.ว. (S.W.)
ประเภท: โรงเรียนสังกัด สพฐ.   โรงเรียนประเภทสหศึกษา   โรงเรียนมัธยมศึกษาขนาดกลาง
คำขวัญ: ซื่อสัตย์ เสียสละ สามัคคี มีวินัย
สถาปนา: 1 มิถุนายน พ.ศ. 2519 (48 ปี)
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1032650759
ผู้อำนวยการ: นางสาวทองใบ  ตลับทอง
ครู/อาจารย์: 48 คน
ระดับปีที่จัดการศึกษา: มัธยมศึกษาตอนต้น-มัธยมศึกษาตอนปลาย
ห้องเรียน: 20 ห้อง
วิทยาเขต: สุรวิทยาคาร
สี: ม่วง-เหลือง
เพลง: "มาร์ชสวายวิทยาคาร"
สังกัด: สำนักงานเขตพื้นที่การศึกษามัธยมศึกษา สุรินทร์   สำนักงานคณะกรรมการการศึกษาขั้นพื้นฐาน   กระทรวงศึกษาธิการ
เว็บไซต์: www.sawaiwit.ac.th
โรงเรียนสวายวิทยาคาร (อังกฤษ: Sawaiwittayakarn School) (อักษรย่อ: ส.ว.) เป็นโรงเรียนมัธยมสหศึกษาขนาดกลาง สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ตำบลสวาย อำเภอเมืองสุรินทร์ จังหวัดสุรินทร์ ก่อตั้งโดย ชาวบ้านในชุมชน นำโดยพระครูปัญญาวุฒิสุนทร มีเนื้อที่ 75 ไร่ 2 งาน 23 ตารางวา ประกอบด้วยอาคารเรียน 6 หลัง มีจำนวนห้องเรียนทั้งหมด 88 ห้อง
ประวัติ

โรงเรียนสวายวิทยาคาร ได้รับอนุมัติให้เปิดโรงเรียนเมื่อวันที่ 1 มิถุนายน 2519 ซึ่งขณะนั้น นายบุญมี ส่งเสริม ดำรงตำแหน่งศึกษาธิการอำเภอเมืองสุรินทร์ โดยได้รับอนุญาตให้ใช้ อาคารพระปริยัติธรรมพร้อมสถานที่จากพระครูปัญญาวุฒิสุนทร (คุน ปญฺญาวุฑฺโฒ), ป.ธ.6 (พระมหาคุน) รองเจ้าคณะอำเภอเมืองสุรินทร์ และเจ้าอาวาสวัดแสงบูรพา ในขณะนั้น ปัจจุบันดำรงตำแหน่งสุดท้ายเป็นอดีตที่ปรึกษาเจ้าคณะอำเภอเมืองสุรินทร์) และท่านได้ให้ความอุปการะสนับสนุนตลอดมา อาทิจัดตั้งกองทุนนักเรียนยากจน มัธยมศึกษาวัดแสงบูรพาและให้ทุนการศึกษามาโดยตลอดและได้รับการสนับสนุนด้านอื่น ๆ จาก ประธานสภาตำบลสวายโดยตลอด โรงเรียนสวายวิทยาคารจัดการศึกษาแบบสหศึกษา มีนายอภิชาติ อรรถเวทิน ดำรงตำแหน่งครูใหญ่คนแรก
ในปี พ.ศ. 2526 โรงเรียนได้รับงบประมาณพัฒนาการเรียนการสอน อาคารสถานที่ บุคลากร บ้านพักครู
ในปี พ.ศ. 2528 เข้าเป็นโรงเรียนในโครงการมัธยมศึกษาเพื่อพัฒนาชนบท (มพช.2) รุ่น 3 ระยะการดำเนินการปี 2528 – 2530 จึงทำให้โรงเรียนมีความพร้อมในการเรียนการสอน ทั้งด้านบุคลากร วัสดุอุปกรณ์ ตลอดจนการบริการชุมชน เพื่อสนองนโยบายของโครงการ พมช.
ในปี พ.ศ. 2530 กรมสามัญศึกษาได้จัดให้โรงเรียนเข้าโครงการโรงเรียนขยายโอกาสทางการศึกษา ในเขตชนบทยากจน เพื่อสนับสนุนให้นักเรียนที่จบชั้นมัธยมศึกษาปีที่ 6 มีโอกาสเข้าเรียนต่อในระดับมัธยมศึกษาให้มากยิ่งขึ้น โดยยกเว้นเงินบำรุงการศึกษา จัดหนังสือให้ยืมเรียน บริหารหลักสูตรทั้งปกติและกึ่งระบบ เพื่อให้นักเรียนที่ต้องช่วยผู้ปกครองทำงาน ได้มีโอกาสศึกษาในระดับที่สูงขึ้นตามนโยบายความเสมอภาคทางการศึกษา ของกระทรวงศึกษาธิการ
ปีการศึกษา 2533 โรงเรียนได้เปิดสอนในระดับมัธยมศึกษาตอนปลาย เพื่อเปิดโอกาสให้นักเรียนในพื้นที่บริการ ได้เรียนในชั้นที่สูงขึ้นอีกระดับหนึ่ง
สัญลักษณ์ประจำโรงเรียน > คติพจน์

"สุวิชาโน ภวํ โหติ" แปลว่า "ผู้รู้ดี เป็นผู้เจริญ"
สัญลักษณ์ประจำโรงเรียน > อัตลักษณ์

"งามน้ำใจ ยิ้มง่าย ไหว้สวย"
สัญลักษณ์ประจำโรงเรียน > เอกลักษณ์

"สะอาด ร่มรื่น สดชื่น สามัคคี"
หลักสูตรที่เปิดสอน > มัธยมศึกษาตอนต้น

ห้องเรียนพิเศษวิทยาศาสตร์ คณิตศาสตร์ ภาษาอังกฤษและเทคโนโลยี Science - Mathematics - English - Technology (SMET)
ห้องเรียนปกติ (General Program)
หลักสูตรที่เปิดสอน > มัธยมศึกษาตอนปลาย

แผนการเรียนวิทยาศาสตร์-คณิตศาสตร์ (SCIENCE-MATHEMATICS)
แผนการเรียนเตรียมมนุษยศาสตร์-สังคมศาสตร์ (PRE HUMANITIES-SOCIAL SCIENCES)
แผนการเรียนการงานอาชีพ (OCCUPATIONS)
แผนการเรียนศิลปะ-ดนตรี-กีฬา (ARTS-MUSIC-SPORTS)
รางวัล

รางวัลโรงเรียนรางวัลพระราชทานขนาดกลาง ปี 2542 รางวัลพระราชทานจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
รางวัลชมเชยทูบีนัมเบอร์วัน ทีน แอโรบิค แอนด์ แดนซ์เซอร์ไซส์  (TO BE NUMBER ONE AEROBICS & DANCESCISE)  ระดับภาคตะวันออกเฉียงเหนือ ถ้วยพระราชทานทูลกระหม่อมหญิงอุบลรัตนราชกัญญา สิริวัฒนาพรรณวดี
รางวัลชนะเลิศทูบีนัมเบอร์วัน ทีน แอโรบิค แอนด์ แดนซ์เซอร์ไซส์  (TO BE NUMBER ONE AEROBICS & DANCESCISE) ระดับจังหวัด ประจำปี 2547 โล่พระราชทาน
รางวัลครูคุรุสภา
รางวัลโรงเรียนส่งเสริมโครงการทูบีนัมเบอร์วันดีเด่น  โล่พระราชทาน จาก ทูลกระหม่อมหญิงอุบลรัตนราชกัญญา สิริวัฒนาพรรณวดี
รางวัลโรงเรียนส่งเสริมวัฒนธรรมดีเด่น  ระดับจังหวัด
รางวัลโรงเรียนที่มีผลงานดีเด่นระดับประเทศ
อาคารในโรงเรียน

อาคารมิตรไมตรี เป็นอาคารสำนักงานของโรงเรียน อาทิเช่น ฝ่ายบริหาร ฝ่ายวิชาการ ฝ่ายธุรการ และทางด้านหมวดสังคมศึกษา และห้องปฏิบัติการคอมพิวเตอร์
อาคารศรีสวาย เป็นอาคารที่มีห้องการเรียนการสอนจำนวนมาก โดยมี หมวดคณิตศาสตร์  หมวดภาษาต่างประเทศ หมวดสุขศึกษาและพลศึกษา และ หมวดภาษาไทย งานแนะแนว งานพยาบาล และห้องจริยธรรม  ห้องปฏิบัติการทางภาษาต่างประเทศ
อาคารพรายนภา (อาคารเฉลิมพระเกียรติ 80 พรรษา) เป็นอาคารที่มีห้องเรียนและห้องปฏิบัติการมากมาย เช่น ห้องปฏิบัติการทางฟิสิกส์ ห้องปฏิบัติการทางเคมี ห้องปฏิบัติการทางชีววิทยา ซึ่งล้วนเกี่ยวข้องกับหมวดวิทยาศาสตร์ และด้านล่างยังมีห้องโสตทัศนศึกษา และห้องสมุดเฉลิมพระเกียรติ 80 พรรษาพระบาทสมเด็จพระเจ้าอยู่หัว
อาคารหัตถาเลิศ เป็นอาคารเรียนและปฏิบัติการทางด้านดนตรี ศิลปะศึกษา นาฏศิลป์ และอุตสาหกรรม
อาคารเพริศนารี  เป็นอาคารเรียนและปฏิบัติการทางด้านคหกรรมศาสตร์
อาคารวิถีประภาส เป็นอาคารหอประชุมโรงเรียน มีชื่อว่า หอประชุมวิถีประภาส
อาคารอภิชาตมงคล เป็นอาคารโรงอาหารของโรงเรียน
อาคารสำนักงานสภานักเรียน เป็นอาคารที่ทำงานของงานกิจการนักเรียนและงานสภานักเรียน
อาคารสุขศึกษาและพลศึกษา เป็นอาคารเรียนสุขศึกษาและพลศึกษา
อาคารโคกสวายทม สมเกียรติ เมธี ทวีทรัพย์
อาตาร 40 ปี สวายวิทยาคาร สร้างด้วยเงินทอดผ้าป่าสามัคคี จากคณะครูผู้ปกครอง ศิษย์เก่าและผู้มีจิตศรัทธา มูลค่า 3,400,000 (สามล้านสี่แสนบาทถ้วน)
สถานที่ภายในโรงเรียน

สวนเฉลิมพระเกียรติ 84 พรรษา อยู่บริเวณหน้าเสาธงของโรงเรียน
ลานตาระวี อยู่บริเวณทิศตะวันตกของลานสวายจ๊ะ
ลานสวายจ๊ะ อยู่บริเวณด้านหน้าของอาคารมิตรไมตรี
ลานตารอด อยู่บริเวณด้านหน้าของอาคารศรีสวาย ติดกับอาคารพรายนภา
ลานตะเปียงจรัง อยู่บริเวณทิศใต้ของสวนเฉลิมพระเกียรติ 84 พรรษา
ศาลาปราสาทพร อยู่บริเวณทิศตะวันออกของหน้าเสาธง
ศาลาชุติมา-พาหุรัส ใจมั่น อยู่ภายในลานสวายจ๊ะทางทิศตะวันตกหน้าอาคารมิตรไมตรี
ศาลา สนสี sonsri ผู้อำนวยการทวีศักดิ์  ครูสมานจิตร์ สนสี และครอบครัว มอบให้
ศาลเจ้าพ่อโคกสวายทม ศาลอันศักดิ์สิทธิ์ที่ประชาชนในท้องที่นับถือ
ศาลตายาย  ตั้งอยู่ทางด่านหน้าประตู 2 ของโรงเรียน
พระพุทธรูปประจำโรงเรียน อยู่ภายในบริเวณโรงเรียน
นอกจากนั้นยังมีสิ่งศักดิ์สิทธิ์หลาย ๆ ท่านที่บุคคลในโรงเรียนยังให้ความเคารพนับถือ เพราะสถานที่ตั้งโรงเรียนเป็นป่าช้าเก่ามาก่อน
สภาพภูมิศาสตร์ > ที่ตั้ง

โรงเรียนสวายวิทยาคาร ตั้งอยู่ที่หมู่ที่ 6 บ้านสวาย ตำบลสวาย อำเภอเมืองสุรินทร์ จังหวัดสุรินทร์ อาณาเขตพื้นที่บริการมีดังต่อไปนี้
ทิศเหนือ จรดตำบลคอโค อำเภอเมืองสุรินทร์ จังหวัดสุรินทร์
ทิศใต้ จรดตำบลไพล ตำบลทุ่งมน  อำเภอปราสาท จังหวัดสุรินทร์
ทิศตะวันออก จรดตำบลนาบัว อำเภอเมืองสุรินทร์ จังหวัดสุรินทร์
ทิศตะวันตก จรดตำบลบ้านปรือ อำเภอกระสัง จังหวัดบุรีรัมย์
สภาพภูมิศาสตร์ > ลักษณะพื้นที่

เป็นที่ราบสูงปนที่ราบลุ่ม ลาดเอียงไปทางทิศเหนือ ทิศตะวันออกและทิศตะวันตก พื้นที่ส่วนใหญ่เป็นที่นา
ทำเนียบผู้บริหารโรงเรียนสวายวิทยาคาร

| 0 | 1 | 2 | 3 |
| --- | --- | --- | --- |
| ที่ | รายนามผู้บริหาร | ตำแหน่ง | ปีที่ดำรงตำแหน่ง |
| 1 | นายอภิชาติ อรรถเวทิน | ครูใหญ่ | พ.ศ. 2519 – 2522 |
| 2 | นายมงคล พิชนาหะรี | อาจารย์ใหญ่ | พ.ศ. 2522 - 2528 |
| 3 | นายพร สายแก้ว | อาจารย์ใหญ่ | พ.ศ. 2528 -2534 |
| 4 | นายปราสาท ธนาสูรย์ | ผู้อำนวยการ | พ.ศ. 2534 -2540 |
| 5 | นายสมเกียรติ พาณิชย์กิจเจริญ | ผู้อำนวยการ | พ.ศ. 2540 -2545 |
| 6 | นายเมธี แตงจันทึก | ผู้อำนวยการ | พ.ศ. 2545 - 2552 |
| 7 | นายคำทรัพย์ ลอยทอง | ผู้อำนวยการ | พ.ศ. 2552 - 2556 |
| 8 | นายทวีศักดิ์ สนสี | ผู้อำนวยการ | พ.ศ. 2556 - 2561 |
| 9 | นางสาวทองใบ ตลับทอง | ผู้อำนวยการ | พ.ศ. 2561 - ปัจจุบน |
โรงเรียนวัดมะทาย

| โรงเรียนวัดมะทาย(สุมวิทยาฝ่ายราษฎร์) Watmataiy(Sumwitthayafairat) School> ที่ตั้ง |
| --- | --- |
เลขที่ 1 หมู่ 3 ตำบลปัถวี อำเภอมะขาม จังหวัดจันทบุรี 22150
ข้อมูล
ชื่ออื่น: ม.ท. / M.T.
ประเภท: โรงเรียนรัฐ  ขนาดกลาง
คำขวัญ: ปญฺญา โลกสฺมิ ปชฺโชโต - ปัญญาเป็นแสงสว่างในโลก
สถาปนา: 1 มิถุนายน พ.ศ. 2479
ผู้ก่อตั้ง: ขุนประศาสน์ ประสิทธิการ
หน่วยงานกำกับ: สำนักงานเขตพื้นที่การศึกษาประถมศึกษาจันทบุรี เขต 2
รหัส: 1022010609
ผู้อำนวยการ: นางสาวจุฑามาศ กาญจนธรรม
ระดับปีที่จัดการศึกษา: อ. 2 - ป. 6
สี:   ม่วง    ขาว
ต้นไม้: ต้นพะยอม
เว็บไซต์: https://www.facebook.com/WatmataiySchool
โรงเรียนวัดมะทาย(สุมวิทยาฝ่ายราษฎร์) (อังกฤษ: Watmataiy(Sumwitthayafairat) School) (อักษรย่อ: ม.ท., M.T.) เป็นโรงเรียนประถมศึกษาขนาดกลาง สังกัดสำนักงานเขตพื้นที่การศึกษาประถมศึกษาจันทบุรี เขต 2 มีนักเรียนประมาณ 153 คน มีสร้อยโรงเรียนว่า "สุมวิทยาฝ่ายราษฎร์" โดยเป็นโรงเรียนที่ประชาชนในอำเภอมะขามเป็นผู้ร่วมก่อตั้ง โดย คำว่า "สุม" เป็นนามของคหบดีชาวหนองอ้อที่ได้ร่วมเงินบริจาคสร้างอาคารเรียนหลังแรก ชื่อ นางสุม พลคิด คำว่า "ฝ่าย" เป็นนามของเจ้าอาวาสวัดมะทายในขณะนั้น ชื่อ หลวงพ่อฝ้าย (พระครูประสาทพัฒนกิจ) คำว่า "ราษฎร์" เป็นคำเรียกที่แสดงถึงความสามัคคีของประชนชนในอำเภอมะขามที่ร่วมกันก่อตั้งโรงเรียนขึ้น
ประวัติ

โรงเรียนวัดมะทาย ก่อตั้งเมื่อวันที่ 1 มิถุนายน พ.ศ. 2479 โดย ขุนประศาสน์ ประสิทธิการ นายอำเภอมะขาม โดยมี นายวัง เขียวมรกต เป็นครูใหญ่คนแรก ปัจจุบันเปิดสอนระดับชั้นอนุบาล 2 ถึง ชั้นประถมศึกษาปีที่ 6
โรงเรียนวัดมะทายในปัจจุบัน

โรงเรียนวัดมะทาย มีพื้นที่ประมาณ 9 ไร่ 3 งาน 15 ตารางวา ตั้งอยู่เลขที่ 1 หมู่ที่ 3 ตำบลปัถวี อำเภอมะขาม จังหวัดจันทบุรี เป็นโรงเรียนประถมศึกษาขนาดกลาง สังกัดสำนักงานเขตพื้นที่การศึกษาประถมศึกษาจันทบุรี เขต 2 กระทรวงศึกษาธิการ เปิดสอนสองระดับคือ ระดับก่อนประถมศึกษา (อ.2-อ.3) และระดับประถมศึกษา (ป.1-ป.6) จำนวนชั้นเรียนละ 1 ห้องเรียน รวม 8 ห้องเรียน